Idioma bavaro

L**'idioma bavaro** u **austro-bavaro** (en bavaro *Boarisch*, pronunciación */bɔɑrɪʃ/*) ye una luenga chermanica que se charra mas que mas en Austria y Bavera. Se tracta d'un grupo de variedaz de l'alto alemán. Encara que a suya clasificación como lengua u como dialecto de l'alemán ye prou discutida, o bavaro ye dificil d'entender ta os parlants de l'alemán estándard u ta qui ha aprendiu l'alemán estándard como luenga forana. A suya pronunciación, vocabulario y gramatica son diferents de l'alemán estándard. Debiu a que no ye luenga oficial ni en Austria ni en Bavera, no existe una ortografía estandardizada y, amás, ye sosmeso a una fuerte influyencia tanto de l'alemán estándard como de l'alemán austriaco estándard. O bavaro ye parlau por bels doce millons de personas, a gran mayoría d'as cuals ye capable d'emplegar tamién l'alemán estándard, mas que mas en a luenga escrita.

## Denominación adecuada
En bavaro no bi ha un nombre exclusivo ta o propio idioma. Se fan servir os nombres *bayrisch* u *boarisch* (bavaro) con referencia a o estau federal de Bavera, *österreichisch* (austriaco) con referencia a Austria, *bairisch-österreichisch* (austro-bavaro) con referencia a os dos u simplament *daidsch*, que ye o nombre de l'alemán en pronunciación bavara. Muitas vegadas s'emplega tamién o nombre d'un dialecto distinto d'o bavaro, como por eixemplo o tirolés u o carintio.

En a lingüística alemana s'emplega a parola *bairisch*, escrito no con *y* sino con *i*, ta distinguir-lo d'o dialecto de l'alemán que se charra en Bavera y también para incluyir l'austriaco. Internacionalment se fa servir o codigo *ISO/DIS 639-3: bar* u o nombre anglés *bavarian*.

O termino *bavaro* que s'emplega en iste articlo deriva d'o nombre en latín d'a rechión, *Bavaria*, poblada por a tribu chermanica d'os *baiuvari* u bayoarios dende a fin de l'Imperio Romano.

## Distribución cheografica y dialectos

L'idioma bavaro se charra en cuantas rechions d'o centro d'Europa:

*En Bavera, en as rechions de l'Alta Bavera, a Baixa Bavera, y l'Alto Palatinato;
*En Austria, en tot o país fueras de Vorarlberg y partis de Burgenland, Estiria y Carintia;
*En o Tirol d'o Sud (norte d'Italia) y bels enclaus a on se charra os dialectos cimbrio y o mòcheno en l'Alta Italia;
*En Suiza, se charra en a localidat de Samnaun, en os Grisons;
*En Sopron (Hongría) y a suya redolada.

Os tres principals grupos dialectals d'o bavaro son:
* O bavaro septentrional, que se charra mas que mas en l'Alto Palatinato, pero tamién en arias adchacents (chicotas partis de l'Alta Franconia (Districto de Wunsiedel), Saxonia (sud de Vogtland), Franconia Meya, Alta Bavera y Baixa Bavera).
* O bavaro central en a compleganza d'os ríos Isar y Danubio, se charra en l'Alta Bavera (incluyindo Múnich, que tien una mayoría de fablants d'alemán estándard), a Baixa Bavera, o sud de l'Alto Palatinato, o districto d'Aichach-Friedberg en Suabia, o norte d'o estau de Salzburgo, Alta Austria, Baixa Austria, Viena (*se veiga o [[Bavaro vienés|dialecto vienés]]*) y o norte de Burgenland.
* O bavaro meridional en Tirol, Tirol d'o Sud, Carintia, Estiria y partis sud d'os estaus de Salzburgo y Burgenland.

As diferencias aintro d'istos tres subgrupos son notables y en Austria a sobén coinciden con as mugas d'os estaus. Asinas por eixemplo os accentos de Carintia, Estiria y Tirol se pueden distinguir facilment os unos d'os atros. Tamién bi ha una diferencia prou marcada entre os subdialectos oriental y occidental d'o bavaro central, que coinciden alto u baixo con a muga entre Austria y Bavera. Amás, o dialecto vienés tien bels rasgos caracteristicos que lo diferencian d'atras variants. En Viena, en menor parti, pero reconoixibles, bi ha variacions entre unos y atros districtos d'a ciudat.

## Uso
En contraste con muitas atras variedaz d'as luengas altochermanicas, o bavaro difiere prou de l'alemán estándard como ta que sía dificil ta os parlants nativos d'alemán d'adoptar a pronunciación estándard. Toz os bavaros y austriacos cultos, pueden manimenos leyer, escribir y entender l'alemán estándard, pero a vegadas no tienen a oportunidat de charrar-lo prou, mas que mas en as arias mas rurals. En istas rechions, l'alemán estándard se restrinche a l'uso d'a luenga escrita y a os medios de comunicación. Por ista razón se fa a sobén referencia a o estándard como *Schriftdeutsch* ("alemán escrito") mas que a o termin habitual de *[[Alto alemán|Hochdeutsch]]* ("alto alemán" u "alemán estándard").

### Escuela
Tanto Bavera como Austria fan servir oficialment l'alemán estándard como luenga vehicular en a educación. Con a espardidura d'a educación universal, a exposición d'os parlants de bavaro a l'alemán estándard ha iu puyando y por ixo muita chent choven, mas que mas en as grans ciudaz y as suyas arias metropolitanas, charran l'alemán estándard nomás con una mica d'accento. Iste accento existe por un regular nomás en familias a on que o bavaro se charra con regularidat. As familias que no usan normalment o bavaro en casa charran nomás en alemán estándard. En Austria, bella cosa de gramatica y escritura s'amuestra en as clases de luenga alemana.

No bi ha una autoridat lingüistica que defina a gramatica y a escritura d'o bavaro. Como no se gosa amostrar a escribir y leyer o bavaro en as escuelas a mayor parti d'os fablants d'ista luenga s'estiman mas de fer servir l'alemán estándard ta escribir. Os autors y a literatura rechional podrían chugar tamién un papel important en a educación, pero l'alemán estándard ye tamién a *lingua franca* en istos ambitos.

### Literatura
Encara que existen tanto gramaticas como vocabularios y mesmo una traducción d'a Biblia en bavaro, no bi ha una ortografía estándard común. A poesía s'escribe en cuantos dialectos bavaros diferents y muitas cancions de musica pop fan servir a luenga, mas que mas as cancions d'o dito *[[Austropop]]* d'as decadas de 1970 y 1980.

Encara que o bavaro ye a luenga d'uso diario en a suya rechión, l'alemán estándard, a sobén con muitas influyencias rechionals, ye a luenga d'os medios de comunicación.

Ludwig Thoma , escritor de *Lausbubengeschichte*, ye un autor destacau en bavaro.

### Reconoixencia oficial
L'idioma bavaro ni ye luenga oficial ni luenga rechional reconoixida ni en Alemanya ni en Austria. Tampoco no ye reconoixiu por a carta europea de luengas rechionals u minoritarias (ECRML). Nomás dos chicotas variedaz d'o bavaro tienen estatus de luengas minoritarias en Italia. Son a *lengua cimbra* en a Provincia autonoma de Trento y o *tischlbongarisch* en a rechión autonoma de Friul-Venecia Julia.

## Vocabulario
Iste ye un chiquet eixemplo de vocabulario:

## Se veiga tamién
* Bavera
* Alto alemán antigo
* Alto alemán meyo
* Baixo alemán
* Alemán

## Referencias

## Vinclos externos

*  Ethnologue report for Austro-Bavarian
*  Diccionario anglés-bavaro en Webster's Online Dictionary
*  Diccionario bavaro-alemán